ITD เศร้าใจ Q2/58 พลิกขาดทุน หลังรายได้ลด-ต้นทุนเพิ่ม
ITD เศร้าใจ Q2/58 พลิกขาดทุน หลังรายได้ลด-ต้นทุนเพิ่ม โดยงบฯ Q2/58 ขาดทุนสุทธิ 51.19 ลบ. จากปีก่อนที่มีกำไร 99.43 ลบ. ขณะที่ งวด 6 เดือนขาดทุนสุทธิ 560.79 ลบ. จากปีก่อนที่มีกำไร 266.91 ลบ.
17 ส.ค. 2558

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีผลขาดทุนสุทธิ 51.19 ล้านบาท หรือขาดทุนสุทธิ 0.0097 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 99.43 ล้านบาท หรือมีกำไรสุทธิ 0.0205 บาทต่อหุ้น
ขณะที่ ผลการดำเนินงานช่วง 6 เดือนแรกขาดสุทธิ 560.79 ล้านบาท หรือ 0.1062 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 266.91 ล้านบาท หรือ 0.0549 บาทต่อหุ้น
โดยผลการดำเนินการช่วง 3 เดือนที่พลิกขาดทุน เนื่องจากบริษัทมีต้นทุนในการให้บริการรับเหมาก่อสร้าง และรายได้จากการขายและให้บริการลดลงจากช่วงเดียวกันปีก่อน